procesaur/Wiki.mk huggingface dataset:
Квадратен метар

Квадратен метар (симбол: м<sup>2</sup> или m²) — изведена SI-единица мерка за плоштина (површина).
Тој е дефиниран како површина што ја опфаќа квадрат чија должина на страната изнесува еден метар. Оваа единица мерка е изведена од основната мерка за должина — метар, која пак е дефинирана како должина на патеката што светлината ја изминува во апсолутен вакуум за време од 1/299.792.458 секунди.
Еден метар квадратен е еднаков на:
* 0,000001 (10<sup>-6</sup>) квадратни километри
* 10.000 (10<sup>4</sup>) квадратни сантиметри
* 0,0001 (10<sup>-4</sup>) хектари
* 0,01 (10<sup>-2</sup>) ари
1 Поврзано
* Кубен метар — степенувано во трета димензија
Ежен Гајар

Ежен Гајар (француски: ''Eugène Gaillard'') е француски архитект и дизајнер на мебел.
Ежен Гајар е важен декоративен уметник и претставник на уметничкиот правец ар нуво, кој со текот на времето природно се прилагодил на сродниот правец арт деко.
Заедно со Жорж де Фер и Едуар Колона го реализира ар нуво павилјонот на Самуел Бинг кој ќе биде претставен на Светската изложба во 1900.
Во 1906 година издал книга ''За мебелот'' (''À propos du mobilier'').
Ода на радоста

Ода на радоста (гер. ''An die Freude'') е ода напишана во 1785 од германскиот поет, драматург и историчар Фридрих Шилер. Песната го величи идеалот на братство и единство на целото човештво. Делото е најпознато по неговата музичка варијанта, искомпонирана од Лудвиг ван Бетовен како краен став на неговата Деветта симфонија (завршена во 1824), која претставува хорска симфонија за четири соло гласови, хор и оркестар.
Помалку познати музички варијанти на песната искомпонирале:
* Јохан Готлиб Науман (1786)
* Кристијан Готфрид Кернер (1786)
* Јохан Фридрих Рајхарт (1796)
* Јохан Фридрих Хуго фон Далберг (1799)
* Франц Шуберт, песна со истоимен наслов, D 189 (1815), за глас и пијано
* Петар Илич Чајковски (1865), за соло пејачи, хор и оркестар, во руски превод
* „Прегрнати да сте, милиони!“ (''Seid umschlungen, Millionen!'') (1892), валцер од Јохан Штраус II
Маренска парохија

Маренска парохија — православна парохија на Македонската православна црква - Охридска архиепископија, дел од Кавадаречкото архијерејско намесништво на Повардарската епархија. Нејзиното седиште е во црквата „Успение на Пресвета Богородица“ во кавадаречкото село Марена. Од 1994 година, парохиски свештеник е Благој Ѓорѓиев (сос. 2017).
Во состав на оваа парохија се селата: Марена, Бегниште, Брушани, Галиште, Глишиќ, Дабниште, Добротино, Кесендре, Кошани, Праведник, Ресава, Сопот, Шешково, Шивец, Возарци, Фариш и Паликура.
1 Цркви
Ова е список на црквите во парохијата. Можно е списокот да е нецелосен.
+
име, населено место, изградена, слика
Црква „Успение на Пресвета Богородица“(парохиска црква), Марена, век
Црква „Рождество на Пресвета Богородица“, Бегниште, 1881
Црква „Св. Лазар“, Бегниште, век
Црква „Св. Недела“, Брушани, 2013
Црква „Св. Троица“(потопена црква), Брушани, 1878
Црква „Св. Богородица“, Возарци
Црква „Св. Ѓорѓи“, Возарци
Црква „Св. Атанасиј“, Галиште, век
Црква „Св. Димитриј“, Глишиќ, век
Црква „Успение на Пресвета Богородица“, Дабниште, век
Црква „Св. Димитриј“, Добротино
Црква „Св. Димитриј“, Кесендре, 1896
Црква „Св. Атанасиј“, Кошани, 1871
Црква „Св. Ѓорѓи“, Полошко/Праведник, 1340
Црква „Вознесение Христово“, Праведник, 1625
Црква „Св. Архангел Михаил“, Ресава, 1840
Црква „Св. Атанасиј“, Сопот, 1977
Црква „Рождество на Пресвета Богородица“, Шешково, 1872
Црква „Св. Стефан“, Шивец
Црква „Св. Никола“, Паликура
Црква „Св. Богородица“, Фариш, 1873
2 Поврзано
* Кавадаречко архијерејско намесништво
The Strand

''Strand Magazine'' било месечно списание за научна фантастика основано од Џорџ Њунес. Првото издание било објавено во Обединетото Кралство во периодот од јануари 1891 до март 1950 обработувајќи околу 711 прашања, иако првата обработена тема била продажбата пред Божиќ 1890 година. Списанието забележало огромна популарност и достигнало до бројка од 300.000 продадени копии. Подоцна популарноста на списанието се зголемила и достигнало бројка од 500.000 примероци. Во периодот од 1891 до 1930, уредник на списанието бил Херберт Гринхоф Смит.
Приказните за Шерлок Холмс напишани од Артур Конан Дојл биле објавени во ова списание со илустрации изработени од Сидни Пагет. Со објавувањето на серијата Баскервилскиот пес, продажбата на списанието ја достигнала својата популарност.
Списанието повторно почнало да се печати во 2000 година и објавува научна фантастика ос неколку познати писатели како Џон Мортимер, Реј Бредбури, Александер Меккал Смит, Рут Рендел, Колин Декстер и Едвард Хоч.
1 Напредно читање
* Pound, Reginald, ''A Maypole in the Strand'' (Ernest Benn, 1948).
* Pound, Reginald, ''The Strand Magazine: 1891 - 1950'' (Heinemann 1966).
* Beare, Geraldine, ''Index to The Strand Magazine, 1891-1950'' (Greenwood Press, 1982).
* Ashley, Mike, ''The Age of the Storytellers'' (British Library, 2006).
* Pittard, Christopher, "Cheap, Healthful Literature": The Strand Magazine, Fictions of Crime, and Purified Reading Communities, ''Victorian Periodicals Review'' 40:1 (Spring 2007), pp. 1–23.
Ла Пас

:''Оваа статија е за град во Боливија. За други значења за поимот Ла Пас, видете Ла Пас (појаснување)''
Ла Пас (|La Paz), целосно име: Богородица од Ла Пас (''es'') — втор по големина град во Боливија, административен центар на земјата и центар на департментот Ла Пас. Според пописот во 2001, градот имал население од околу 789.585 жители и заедно со соседните градови Ел Алто и Вијача ја сочинуваат најголемата урбана површина во Боливија со население над 1,6 милиони жители. Ла Пас се наоѓа на надморска височина од 3660 метри и тоа го прави највисок главен град во светот. Според уставот на државата, Сукре е главен град на Боливија, но бидејќи Ла Пас е седиште на владата често се смета како главен град, наместо Сукре.
1 Поврзано
* Сукре
* Градови во Боливија
Апенцелски Алпи

Апенцелските Алпи (гер. ''Appenzeller Alpen'') се планински венец во Швајцарија, на северниот раб на Алпите. Се протегаат во кантоните Апенцел Аусероден, Апенцел Инероден и Санкт Гален. Се граничат со Гларнските Алпи на запад и венецот Ретикон на југоисток.
Венецот се дели на шест подвенци:
* Алпштајн, централна група, највисок врв: Алтман, 2.435 m
* Алпштајн, северна група, највисок врв: Сентис, 2.502 m
* Алпштајн, јужна група, највисок врв: Розлен - или Заксерфирст, 2.151 m
* Алфиргупе, највисок врв: Гамсберг, 2.385 m
* Хурфирстен, највисок врв: Хинтеруг, 2.306 m
* Шпер - Матшток, највисок врв: Шпер, 1.950 m
1 Поважни врвови
Највисоките врвови на Апенцелските Алпи се:
* Сентис, 2.502 m
* Гиреншпиц, 2.448 m
* Алтман, 2.436 m
* Гамсберг, 2.385 m
* Фулфирст, 2.384 m
* Вилдхузер Шафберг, 2.373 m
* Висванд, 2.346 m
* Алвиер, 2.343 m
* Хинтеруг, 2.306 m
* Бризи, 2.279 m
* Фримзел, 2.267 m
* Цуестол, 2.235 m
* Маргелхопф, 2.163 m
* Зилберплатен, 2.158 m
* Шибештол, 2.136 m
* Лајстхамн, 2.101 m
* Гамзер Руг, 2.076 m
* Кројцберг, 2,065 m
* Литишпиц, 1.987 m
* Шпер, 1.950 m
* Матшток, 1.936 m
* Шефлер, 1.924 m
* Федеришпиц, 1.865 m
* Гонцен, 1.830 m
* Хоер Кастен, 1.795 m
* Гулмен, 1.789 m
* Штокберг, 1.781 m
* Кронберг, 1.663 m
* Ебеналп, 1.640 m
* Хохалп, 1.521 m
2 Други врвови од интерес
* Танцбоден, 1.443 m
* Хрицег, 1.314 m
* Гебрис, 1.247 m
* Хернли, 1.133 m
* Кебелисберг, 1.131 m
* Бахтел, 1.115 m
3 Поврзано
* Швајцарски Алпи
Сукре

Сукре е главниот град на Боливија, центар на Врховниот Суд на Боливија и центар на департментот Чукисака. Градот се наоѓа на југот од земјата, на надморска височина од 2750 метри. Оваа пониска надморска височина му овозможува на градот топла клима.
1 Збратимени градови
* Кардиф, Обединето Кралство
* Ушуаја, Аргентина
* Њујорк, САД
* Тел Авив, Израел
* Овеидо, Шпанија
* Истанбул, Турција
2 Поврзано
* Боливија
* Ла Пас
Термохемиски равенки

Термохемиските равенки претставуваат израменти стехиометриски хемиски равенки кои во себе ја вклучуваат и промената на енталпијата (Δ''H'') на хемиската реакција. Со термохемиските равенки се означува колкав е топлинскиот ефект во еден систем на хемиска реакција.
Една термохемиска равенка изгледа вака:
:A + B → C
:Δ''H'' = (±) #
Во горната равенка А и B претставуваат реактанти, а C претставува производ на реакцијата. Со Δ''H'' = (±) # е обележана промената на енталпијата на реакцијата.
На пример, во реакцијата на неутрализација на хлоровородна киселина со натриум хидроксид, обичната хемиска равенка е претставена на следниов начин:
: HCL + NaOH = NaCl + H<sup>2</sup>O
Оваа равенка ниту квалитативно не може да го опише топлинскиот ефект. Термохемиската равенка за горниот процес изгледа вака:
: HCl(aq) + NaOH(aq) = NaCl(aq) + H<sup>2</sup>O(l) ΔH + '57,4 kJ-mol
Според тоа, термохемиската равенка е многу слична на обичната (стехиометриска) равенка, со тоа што во неа се дава и агрегатната состојба на учесниците во реакцијата. Тоа се прави така што зад формулата се додава (во заграда) ознаката на агрегатната состојба (''g, ''l'' или ''s'') со што се зоначува гасовита, течна или цврста состојба, соодветно, а за супстанците што се наоѓаат во воден раствор се употребува ознаката ''aq''. Исто така, термохемиската равенка содржи и величински дел во кој е дадена големината на реакционата енталпија. Овој дел се пишува или веднаш во продолжение на стехиометрискиот дел (најчест случај) или под него.
При манипулација со термохемиските равенки треба да се води сметка за следните аспекти кои подолу се дефинирани како прв и втор термохемиски закон.
0.1 Прв термохемиски закон
Количеството на енергија што се ослободува (или апсорбира) при една термохемиска реакција од реактантите кон производите е еднакво со количеството на енергија што се апсорбира (или ослободува) во процесите на претворба на производите во (појдовните) реактанти, но со спротивен знак.
0.2 Втор термохемиски закон
При преминувањето на некој хемиски систем од една определена почетна состојба во друга конечна состојба, ослободеното или апсорбираното количество на енергија не зависи од падот на реакцијата, односно ќе биде исто без разлика дали реакцијата се одвива дирекно или во повеќе степени.
1 Поврзано
* Хемија
* Термохемија
* Хемиски реакции
* Енталпија
Хроматска фантазија

Хроматска фантазија — посебен вид на музичка фантазија (мечта, вообразба) со потекло од Европа во XVI век. Во нејзиниот најран облик, таа се заснова на хроматски опаѓачки тетракорд кој природно се јавува од дорската скала. Затоа хроматската фантазија секогаш е во д-мол, дури и во времето на Јохан Себастијан Бах.
1 Некои рани примери
Меѓу најраните примери за ваквата фантазија се врбојуваат прочуените композиции за лејта од англискиот ренесансен композитор Џон Дауленд со наслов „Збогум“ (''Farewell'') и „Напуста надеж и мечта“ (''Forlorn Hope Fancy''). Овие очигледно биле многу влијателни кај Јан Питерсзон Свелинк чија сопствена хроматска фантазија претставува врска помеѓу ренесансата и барокот.
2 Баховата хроматска фантазија
Хроматската фантазија како музичка форма била запоставена во подоцнежниот дел на XVII век. Околу сто години подоцна, Свелинк и Јохан Себастијан Бах ја оживуваат во своите познати дела од овој тип.
Караула

:''За филмот со ова име, види Караула (филм).''
Караула — утврден објект за обезбедување на важни точки, посебно државни граници. Помалите самостојни караули порано се нарекувале и кули а караулите за заштита на границите и чардаци. Караулата која се наоѓа во михајлово служи како туристичка атракција.
Сенегалска стрелка

Сенегалска стрелка — широко распространет вид од семејството на стрелките која живеее од Африка до Блискиот Исток, и ширум јужна и источна Азија. Овој инсект е случајно донесен и во делови од Европа, вклучувајќи ги и Велика Британија и Финска.
1 Галерија
2 Наводи
*
Ное

Ное (народно: Дедо Ное) — пророк од Стариот завет, еден од подалечните потомци на Адам и Ева. Ное бил праведен и непорочен човек во своето време. Тој секогаш одел со Господ. Нему му се родиле три сина: Сим, Хам и Јафет.
Господ видел дека развратот на човекот бил голем и дека сите мисли на неговото срце секогаш биле лоши. Господ зажалил што го создал човекот и решил да ги истреби луѓето од Земјата. Му рекол на Ное да си направи кораб висок триесет лакти, а широк педесет. Во коработ да земе од сè што е живо од сè по едно суштество женско и машко. Рекол дека на земјата ќе фати голема поплава и ќе изумри сè што е живо и сè што се наоѓа на Земјата во тој миг.
Како што му нареди Господ, Ное така стори. Му рекол да влезе во коработ тој и неговото семејство, зашто него го нашол праведен од човечкиот род. За четириесет дена и четириесет ноќи ќе врне дожд и сè ќе истреби од Земјата.
Во седмиот ден дошол потопот. Во тој ден во вториот месец на седумнаесеттиот ден, кога на Ное му била шестотата година од неговиот живот, во истиот ден се отвориле сите небесни брани и почнало да врне дожд четириесет дена и четириесет ноќи.
Безвилични ‘рбетници

Безвиличните ‘рбетници или Agnatha (грчки збор што значи "без вилици") сочинуваат класа или наткласа на безвилични риби во типот Chordata, поттип Vertebrata. Многу понови учебници и книги ја сметаат оваа група за парафилетска, но скорешни молекуларни истражувања, како од rRNA така и од митохондриска DNA силно ги поддржуваат денешните агнати како монофилетска група. Безвиличните ‘рбетници настанале во Камбриумот. Постојат две рецентни групи на безвилични риби (понекогаш нарекувани и круглоусти): змиулките и миксините, со околу 100 видови. Иако припаѓаат на поттипот Vertebrata, миксините практично немаат прешлени. Покрај отсуството на вилици, агнатите се одликуваат и со отсуство на парни перки; присуство на нотохорд кај ларвите и кај возрасните единки, како и седум или повеќе парни жабрени торбички. Постои и пинеално око кое е осетливо на светлина (хомологно на епифизата кај цицачите). Сите живи и изумрени агнати немаат издиференциран желудник, ниту пак какви било телесни додатоци. Оплодувањето и развитокот се надворешни. Не постои родителска грижа за младите. Агнатите се ектотермни, со ‘рскавичен скелет, а нивното срце содржи 2 комори.
Иако некои научници ги сметаат агнатите за животни кои ги зачувале некои од одликите на древните ‘рбетници, сепак, денешните класификации јасно ги сместуваат миксините заедно со змиулките како многу поблиску поврзани меѓусебно, отколку со виличните риби.
1 Дишен систем
Агнатите имаат седум пара на жабрени торбички. Жабрените лакови кои даваат потпора на жабрените торбички лежат блиску до телесната површина.
2 Метаболизам
Агнатите се ектотермни или ладнокрвни. Според ова, метаболизмот на агнатите е бавен (а и тие немаат потреба од премногу храна). Не поседуваат одделен желудник, туку имаат долго црево кое е повеќе или помалку хомогено низ целата своја должина.
3 Телесна покривка
Телесната покривка е кожа. Не постојат лушпи како кај рибите. Меѓутоа, многу изумрени агнати имале дебели телесни плочки.
4 Телесни додатоци
Агнатите немаат парни додатоци, но поседуваат опашка и каудална перка.
5 Скелет
Внатрешниот скелет на агнатите не е коскени, туку ‘рскавичен (составен од густо сврзно ткиво). Исто така, агнатите имаат нотохорд во текот на целиот нивен живот, што е важна одлика за класата. Овој нотохорд е еволутивно првиот ‘рбетен столб.
6 Размножување
Оплодувањето е надворешно, исто како и развитокот.
7 Фосилни агнати
Иако сочинуваат мал дел од денешната морска фауна, агнатите биле чести за време на раниот Палеозоик. Познати се два типа на камбриски животни кои имале перки, вертебратна мускулатура и жабри: ''Haikouichthys'' и ''Myllokunmingia''. Пронајдени се во Маотијаншан во Кина.
8 Групи
* Cyclostomata
** Myxini (миксини)
** Hyperoartia (Petromyzontida)
*** Petromyzontidae (змиулки)
* Ostracodermi
** †Pteraspidomorphi
** †Thelodonti
** †Anaspida
** Cephalaspidomorphi
*** †Galeaspida
*** †Pituriaspida
*** †Osteostraci
9 Поврзано
* Вилични ’рбетници
10 Наводи
Жил Пјер Рамбир

Жил Пјер Рамбир (фр. ''Jules Pierre Rambur''), ( - ) бил француски ентомолог.
Рамбир е роден во Шинон, Ендр и Лоара, Франција. Ги проучувал инсектите на Корзика и Андалусија. Автор е на делото „Природознание на инсектите“ (''Histoire naturelle des insectes'', 1842). Починал во Женева, Швајцарија.
1 Објавени дела
* „Каталог на пеперутките и мрежокрилните инсекти на островот Корзика“ (''Catalogue des lépidoptères insectes Néuroptères de l’île de Corse'', 1832)
* „Ентомолошка фауна на Андалусија“ (''Faune entomologique de l’Andalousie'', два тома, 1837-1840)
* „Природознание на инсектите“ (''Histoire naturelle des insectes) (дел од делото „Проследување на Бифон“ (''Suites à Buffon'', 1842))
* „Систематичен каталог на пеперутките на Андалусија“ (''Catalogue systématique des Lépidoptères de l’Andalousie'', 1858-1866)
2 Извори
Jean Gouillard (2004). ''Histoire des entomologistes français, 1750-1950''. Édition entièrement revue et augmentée. Boubée (Paris) : 287 стр.
Jean Lhoste (1987). ''Les Entomologistes français. 1750-1950''. INRA Éditions.
Четки за тапани

Четките за тапани се во форма на четка, но со железни или пластични влакна.
Овие се уникатни помагала за тапани, кои најчест се свират на добош и произведуваат интересен звук.
Ваквиот тип на помагала се најчесто употребувани во џезот и блузот.
Хронометрија

Хронометрија или хорологија (од грч. ''χρόνος'' „време“ и ''μέτρηση'' „мерење“) е науката која се занимава времето и времемерењето.
Ова не е исто што и хронологија, која е науката која ги сместува настаните во времето, и која честопати зависи од него.
1 Поврзано
* Хронометар
* Когнитивна хронометрија
* Историја на времемерните направи
* Ментална хрнометрија
* Хронологија на времемерната технологија
Цуцулеста сипка

Цуцулестата сипка (латински: ''Lophophanes cristatus'', порано ''Parus cristatus''), е песнопојна птица од семејството сипки. Птицата е мошне распространета и често живее и се размножува во зимзелени шуми ширум средна и северна Европа, како и листопадни шумски предели во Франција и Пиринејскиот Полуостров. Во Велика Британија, птицата е ограничена само на древните борови шуми во Инвернес и Стратспи во Шкотска, и од таму ретко излегува. Неколку заскитани цуцулести сипки се видени и во Англија.
''Цуцулестата сипка'' ја има и во Македонија.
Оваа птица живее на постојано место и највеќето единки не одат на преселба.
Оваа сипка е лесно препознатлива по издигнатата цуцулка, нејзиниот подвиткан врв, како и по карактеристичниот црн оглавник и исправена линија кон клунот. Како и другите сипки, цуцулестата сипка е зборлива, со постојан „''ци, ци, ци''“, сличен на појот на еловата сипка.
Оваа птица се гнезди во дупки на гнили пенушки. Честопати се храни долу ниско во дрвјата и, иако не е повлечена, не секогаш може да ѝ се пријде лесно. Зиме се придружува во јата со сипки од други видови.
Како и други сипки, оваа сипка се храни со инсекти, гасеници и семки.
1 Занимливости
Цуцулестата сипка е еден од симболите на шведската покраина Вестманланд.
2 Галерија
2004 во филмот

Ова е преглед на настани поврзани со филмот во 2004 година
1 Филмови со највисока заработка
+ Филмови со највисока заработка од 2004 година
Ранг, Наслов, Дистрибутер, Светска заработка
1., ''Шрек 2'', DreamWorks, $919,838,758
2., ''Хари Потер и затвореникот од Азкабан'', Warner Bros., $796,668,549
3., ''Спајдермен 2'', Columbia, $783,766,341
4., ''Неверојатните'', Disney Pixar, $633,019,734
5., ''Пасија'', Icon / Newmarket, $611,899,420
6., ''Денот после утре'', 20th Century Fox, $544,272,402
7., ''Запознај ги Фокерови'', Universal / DreamWorks, $516,642,939
8., ''Троја'', Warner Bros., $497,409,852
9., ''Приказна за ајкулата'', DreamWorks, $367,275,019
10., ''Дванаесетмината на Оушн'', Warner Bros., $362,744,280
Сложен ред

Сложен ред (наречен и композитен ред) — мешан архитектонски ред, кој ги комбинира завоите од капителот на јонскиот ред и акантовите листови од коринтскиот ред. За разлика од нив, завоите на сложениот ред се поголеми, а сложениот ред има и ехински калап со украси во облик на јајца и стрелки помеѓу завоите. Столбот на сложениот ред е висок десет пречника.
Сè до ренесансата, сложениот ред не се сметал за засебен ред, туку за доцноримски облик на коринскиот ред. За прв пример за употреба на сложениот ред се смета Титовата арка во форумот во Рим, изградена во 82 година н.е.
1 Поврзано
* Јонски ред
* Коринтски ред
* Архитектонски поредок
Даг Хамаршелд

Даг Хамаршелд (|Dag Hammarskjöld) — шведски дипломат, писател и втор Генерален секретар на ОН. Загинал во авионска несреќа во Северна Родезија (денес Замбија), додека бил на мировна мисија во Конго. Тој е единствениот добитник на Нобеловата награда посмртно, и единствениот Генерален секретар на ОН кој починал додека бил на функција.
Јован Кукузел

Јован Кукузел е светец, кој бил средновековен црковен пејач и композитор (13-14 век), музички теоретичар и реформатор на византиското нотно писмо. Бидејќи бил надарен со прекрасен глас, неговите современици го нарекуваат Ангелогласниот.
Се стекнува со образование во императорското пејачко училиште во Цариград, Византија. Потоа оди во Света гора, каде што живее до крајот на својот живот. Од времето на неговиот престој во Цариград доаѓа и неговото име - "Кукузел". Кога бил во помладите години, кога го запрашале што јадел, тој одговорил "кукија ќе зелија" (на грчки:κουκιά καί ζέλια), обидувајќи се да каже на грчки "грав со зелка". Ја обновува византиската музика со словенска интонација. Создава две реформи - ја воведува повеќегласноста и го усовршува старото нотно писмо.
Извори за неговиот живот се црпат од неговото житие, кое е составено кон крајот на 14 век. Препис од него се чува во Народната библиотека „Св. Кирил и Методиј“ во Софија. Бројот на негови познати композиции е 90. Најпозната негова творба е "Полиелеј на Бугарката" и е посветена на мајка му.
На 15 јануари 2007 во Бигорскиот манастир пристигнале светите мошти на св. Јован Кукузел. Моштите пристигнале преку Големата Лавра, манастир на Светото Преображение во Бостон (каде се чува целиот череп, и поголем дел од моштите). Тие се подарок во чест на тоа што во родните краишта на св. Јован Кукузел му е подигнат параклис (во метохот на св. Георгиј Победоносец, во с. Рајчица, Дебарско). Веднаш по пристигнувањето, моштите се ставени во чист пчелин восок и вградени во сребрена кутија.
На 14 октомври се прославува македонскиот светител Преподобен Јован Кукузел., а додека Бугарската православна црква го прославува на 1 октомври.
Во Македонија, Јован Кукузел е етнички Македонец., во Бугарија се смета за Бугарин а според него, неговата мајка е Бугарка.
Индокинески леопард

Индокинескиот леопард (''Panthera pardus delacouri'') е подвид на леопард кој го среќаваме на копнениот дел во југоисточна Азија, од југот на Кина до Малезија и територијата на Сингапур. За овој подвид не се знае многу освен тоа дека е ранлив вид. Меланизмот е доста честа појава, со која обезбедуваат добра камуфлажа во нивното живеалиште - дождовната шума.
Стоунхенџ

Стоунхенџ (англиски: ''Stonehenge'') — најпознатиот мегалитен споменик во светот со пречник од 100 метри. Се наоѓа во Велика Британија. Се претпоставува дека бил изграден пред околу 5000 години, во времето на неолитската архитектура од бронзеното време. Денешните останки на Стоунхенџ се само камени, но не во целост бидејќи или биле затрупени или биле срушени во текот низ историјата. Целата градба нема своја т.н. единствена структура, туку таа е променлива. За архитектите на оваа градба сѐ уште не е познато. Во 17 век, Џон Обри дошол до теорија дека Стоунхенџ бил храм на друидите. Според друга претпоставка, се смета дека бил изграден од страна на Римјаните. Овие две теории владееле сè до XX век, кога се открило дека градбата постоела или била изградена пред околу 2000 години, пред доаѓањето на друидите и Римјаните на овие простори. Денеска се смета дека бил изграден пред 5000 години. До ден денес, не е позната целта поради кој бил изграден Стоунхeнџ. Се смета дека Стоунхенџ бил некое свето или религиозно место, каде се одржувале некои обреди.
Во списокот на УНЕСКО бил вклучен во 1986 година.
100 партии

100 партии е шаховска книга, дело на познатиот естонски и советски велемајстор и автор Паул Керес. Делото е напишано во 1966 година и претставува збирка од 100 впечатливи и поучни партии одиграни од страна на авторот во период од 35 години (1929-1964) од неговата шаховска кариера. Преку согледувањето на анализираните партии, читателот е во можност во голем дел да се запознае со стилот на игра и придонесот во шахот на авторот. Книгата е напишана на руски јазик.
1 Содржина
Со оглед на местото кое го зазема авторот, ова дело можеби е една и од најдобрите збирки на шаховски партии на сите времиња. Во својата содржина, тоа изобилува со убавина на шаховските замисли, оригиналност и креативност, кои Керес ги имал при одигрувањето на анализираните партии.
Делото опфаќа 35-годишен период (1929-1964) кој е поделен во 12 поглавја, кои следуваат по предговорот и пораката на авторот:
* I - Првите натпреварувања (1929-1935)
* II - Првите меѓународни успеси (1935-1937)
* III - На патот кон звањето велемајстор (1937-1938)
* IV - Предвоени години (1939-1941)
* V - Две партии во воените години (1942-1944)
* VI - Пред светското првенство (1945-1947)
* VII - Светското првенство и турнири (1948-1950)
* VIII - Туирнири и успеси (1950-1952)
* IX - Турнири и успеси (1952-1955)
* X - Повторно во борба за светското првенство
* XI - Турнирии успеси (1957-1960)
* XII - Успеси во последните години (1961-1964)
На крајот од содржината дадени се и список на резултати (хронолошки редослед), како и список на противници во анализираните 100 партии (азбучен редослед) и список на отворања играни во партиите.
2 Стил на пишување
Како и одличниот хронолошки распоред на содржината на делото, така и квалитетот е на високо ниво. Секоја партија е подетално анлизирана, најзначајните моменти се претставени на дијаграми, а преку секоја партија авторот на висок стил ја опишува и играта на противникот.
Прешлен

Прешлен или пршлен (лат. ''vertebra'') — градбена единка на ’рбетниот столб. Тие се многубројни коскени елементи кои се сместени во медијалната рамнина, под кожата на грбот. Ембрионално, тие потекнуваат од хордата (на латински ''chorda dorsalis'').
1 Општа градба на прешлените
Секој прешлен се состои од ''тело'' (''corpus vertebrae''), ''лак'' (''arcus vertebrae''), ''странични израстоци'' (''processus laterales vertebrae''), ''зглобни израстоци'' (''processus articulares vertebrae'') и ''бодлест израсток'' (''processus spinosus vertebrae'').
2 Видови на прешлени
* вратни (''Vertebrae cervicales'')
* градни (''Vertebrae thoracales'')
* карлични (''Vertebrae lumbales'')
* крсни (''Vertebrae sacrales'')
* опашни (''Vertebrae coccygeales'')
3 Број на прешлени кај различни животни
Вид, Број на прешлени
вратни, градни, карлични, крсни, опашни, вкупен број
Човек, 7, 12, 5, 5, 3-5, 32-34
Коњ, 7, 18, 6, 5, 15-21, 51-57
Говедо, 7, 13, 6, 5, 18-21, 49-52
Овца, 7, 13, 6-7, 4, 16-18, 46-49
Свиња, 7, 14-15, 6-7, 4, 20-23, 51-56
Куче, 7, 13, 7, 3, 20-23, 50-53
Мачка, 7, 13, 7, 3, 22-23, 52-53
Зајак, 7, 12, 7, 4, 16, 46
Морско прасе, 7, 13-14, 6, 2-3, 4-6, 32-36
Видра, 7, 14, 6, 3, 18, 48
Жирафа, 7, 14, 6, 3, 11, 41
Јавански леопард

Јаванскиот леопард (''Panthera pardus melas'') е подвид на леопард кој живее на островот Јава. Според генетските анализи, јаванските леопарди најмногу се разликуваат од останатите подвидови. Бројноста на популацијата е во опаѓање како последица на ловот поради неговото ценето крзно. Никој не знае точно како ова животно се населило на островот со оглед на тоа што нема вистинска врска со друга земја која е населена со леопарди. Овој подвид е еден од најмалите леопарди.
2001 во спортот

2001 година во спортот содржи некои значајни настани.
1 Американски фудбал
* Супер Боул XXXV – Балтимор Равенс (АФЦ) победил со 34–7 над Њујорк Џајант (НФЦ)
** Локација: Стадион Рејмонд Џејмс
**Чекај: 71.921
** МВП: Реј Луис, ЛБ (Балтимор)
* XFL е основана од WWE Претседател Винс Мекмахон, но лигата се распаднала истата година, откако Лос Анџелес Екстрим победил на единственото првенство во лигата.
* Портокалова чинија (сезона 2000):
** Оклахома Сонерс победија со 13–2 над Флорида Стејт Семинолс во БЦС државно првенство натпревар
* Спомен стадион, поранешен дом на балтиморските колтови и Балтимор гаврани е урнат
* Полето Инвеско на Миле Висока се отвора на 10 септември 2001 година, кога [[auto_awesome
Translate from: English
14 / 5,000
Translation results Денвер Бронкос ги победи Њујорк гиганти со 31–20.
* 30 септември - Њу Ингланд патриотс бекот Том Брејди, 6. коло, 199. пик од 2000 NFL Draft, го направил својот прв професионален старт по 8-годишниот бек Дру Бледсо претрпел тешка повреда на натпревар од 2-та недела против. Сезона на Њујорк Џетс. Ова ќе означи пресврт и за франшизата и за НФЛ, бидејќи Брејди ќе ги доведе Патриоти до нивната прва титула во Супербоул 5 месеци подоцна и ќе ги доведе до уште 8 настапи и уште 5 титули во следните 17 години.
* На 16 декември 2001 година се појави шише
1938 во спортот

1938 година во спортот содржи некои значајни настани.
1 Настани
* 5-6 февруари: во Германија одржано првото Светско првенство во ракомет, на кое учествувале само четири репрезентации. Прво место освоил домаќинот, второто ѝ припаднало на Австрија, а третото на Шведска. Данска била четвртопласирана.
Епаноми

Епаноми или Апанами (грчки: ''Επανομή'') — мало гратче во Општина Солунски Залив, Егејска Македонија, на 25 км од центарот на градот Солун. Бројот на жители изнесува 8.671 (2001).
Епаноми има долга историја, со оглед на тоа што се смета е втора најстара населба во Егејска Македонија и била населена уште од неолитскиот период. Епаноми е мало гратче чијашто економија се заснова на туризам и земјоделство. Познато е помеѓу Грците по своите брегови и прекрасни организирани плажи со сино знаме, лесно достапни од Солун. Исто така е познато по својата традиција на добро вино и ципура.
1 Црква
* „Св. Анастасија“ од 1530 г. прогласена за споменик на културата
* „Св. Ѓорѓи“ од 1835 г. прогласена за споменик на културата
* „Успение на пресв. Богородица“ од 1865 г.
Сино знаме

Плажа со сино знаме е морска или езерска/речна рекреациска плажа која што ги исполнува строгите услови за време на целата претходна капачка сезона. Статусот на сино знаме се применува исто така и на марини.
Статусот на сино знаме е доделен на плажи во повеќе од триесет држави во Европа, Јужна Африка, Нов Зеланд, Канада и Карибите, засновајќи се на стандарди и критериуми кои ги определува и раководи независна непрофитна организација, кампањата на фондацијата за образование за околината (англиски јазик: ''Foundation for Environmental Education'').
За да се исполнат критериумите потребни за добивање на статус на сино знаме, потребно е исполнување на стандарди за квалитет на водата, безбедност, обезбедување на услуги како и општо управување на околината. Чистото и безбедно капење е овозможено во околина без кучиња.
Во Европа, стандардите за квалитет на водата се определуваат од страна на ''директивата за капачки води на ЕК''.
Правото на истакнување на сино знаме на плажа или рекреативна водна површина е силен показател на високи стандарди на околината и е многу ценето и наградувано од страна на локалните власти и рекреативните центри на вода.
Во 2008, Шпанија имала 455 плажи со сино знаме, Грција била на второ место со 430, а Турција трета со 258. Грција има најмногу сини знамиња во Средоземното Море.
Кофеин

Кофеинот е метилксантин кој е присутен во чајот и во кафето и претставува стимулативно средство кое денес се користи низ целиот свет. Ова соединение претставува алкалоид горчлив по вкус (впрочем тоа е и едно од физичките својства на алкалоидите). Изолиран од чајот и кафето и се употребува во медицината како благ стимуланс, како и за третирање на некои видови главоболки. Дејството на кофеинот е различно и широко. Преку инхибиција на некои ензими се влијае врз покачувањето на концентрацијата на цикличниот AMP (аденозин монофосфат).
1 Употреба
Кофеинот делува стимулативно врз нервниот систем, делува на бубрезите како благ диуретик и при тоа помага во исфрлувањето на вишокот на флуиди од организмот. Кофеинот исто така делува стимулативно врз срцевиот мускул, ја покачува будноста итн. Инфузиите направени од листовите на Camellia sinensis (чај) се конзумирале на исток пред околу два милениума и практично се донесени во Европа во шеснаесеттиот век.
Британците се сметаат за најголеми консументи на чај, со просечна годишна конзумација од околу 4,5 кг, a тоа одговара на околу 300 mg кофеин.
Зрната од кафе содржат просечно по 1 % кофеин, зелениот чај содржи 1,5 - 2,5 % кофеин, кола пијалаците содржат од 12 – 18 mg кофеин на 100 mL, а некои енергетски пијалаци можат во себе да содржат значително поголем процент на кофеин.
Кофеинот претставува стимулативно средство кое создава извезна зависност. Кофеинот може да ја подобри мобилизацијата на слободните масни киселини, притоа овозможувајќи му на организмот да ги искористи како енергија (мастите при разложувањето ослободуваат најголем процент на енергија, потоа доаѓаат белковините, па јаглехидратите). Многу истражувачи се обидуваат да ја поврзат големата консумација на кофеин со зголемувањето на ризикот од болести, како на пример ракот, високиот крвен притисок и срцевите заболувања, но досега постењето на ваква врска не е еднозначно докажано.
Кофеинот кога се прима заедно со друга храна може да пречи во апсорбцијата на минералите, како на пример калциумот и железото. Така на пример пиењето многу кока-кола може да пречи во апсорбцијата на калциум, а со тоа забите и коските стануваат помалку отпорни на кршење.
Escherichia coli

''Escherichia coli'' (обично ''E. coli''; се изговора „''ешерихија коли''“ и е именувана по Теодор Ешерих, нејзиниот откривач) е Грам негативна бактерија која најчесто се наоѓа во гастроинтестиналниот тракт на топлокрвните животни. Повеќето генетски варијации на ''E. coli'' се безопасни, но некои можат да предизвикат сериозно труење со храна кај луѓето и се честа причина за повлекувањето на определени производи од пазарот. Безопасните подвидови се дел од човековата флора во гастроинтестиналниот тракт и можат да придонесат за нивните домаќини преку помош при создавањето на витамин К<sub>2</sub>, или преку спречувањето на создавање на патогени бактерии во дигестивниот систем.''E. coli'' не се секогаш ограничени на дигестивниот систем и нивната способност за преживување низ кратки периоди надвор од телото ги прави идеални индикаторски организми за тестирање на загаденоста на околината преку примероци од фецес. Бактеријата исто така може да биде лесно одгледана и нејзиниот генетски материјал е споредбено прост и лесен за манипулација, правејќи ја оваа бактерија еден од најпроучуваните прокариотски организми и се многу важни во полињата на биотехнологијата и микробиологијата. ''E. coli'' била откриена од германскиот педијатар и бактериолог Теодор Ешерих во 1885, и е сега класифицирана како дел од Enterobacteriaceae фалимијата од гама-протеобактериите.
1 Галерија
1961 во филмот

1 Филмски изданија во 1961 година
Соединетите Американски Држави освен ако не е наведено
1.1 јануари–март
*Јануари 1961 г
**6 јануари
***''The Marriage-Go-Round''**16 јануари
***''Девојката на брод''**21 јануари
***''Свињи и воени бродови'' (Јапонија)
**24 јануари
***''Неговиот и нејзиниот''***''Нота'' (Италија/Франција)
**25 јануари
***''Сто и еден далматинец''**26 јануари
***''The Mark''**27 јануари
***''Џумро'' (Индија)
**28 јануари
***''Треска во крвта''***''Молитва на еден војник'' (Јапонија)
* Февруари 1961 г
**1 февруари
***''The Misfits''**2 февруари
***''Гарибалди'' (Италија)
**9 февруари
***''Девојка со куфер'' (Италија)
***''Мајката Јованка на ангелите'' (Полска)
***''Нема љубов за Џони''**10 февруари
***''Плачи за среќен''**15 февруари
***''The Coachman'' (Јужна Кореја)
**16 февруари
***''The Long and the Short and the Tall''**20 февруари
***''Гол на Месечината''***''Рептиликус''**22 февруари
***''Големиот измамник''* Март 1961 година
** 1 март
***''Посеј од пеколот''**2 март
***''Бунтовникот''**3 март
***''Лола'' (Франција)
**10 март
***''Пет златни часови'' (Италија)
***''Оди голи во светот'' (Италија)
**15 март
***''Теророт на машата''**16 март
***''The отсутен професор''**20 март
***''Експлозијата на тишината''**22 март
***''All in a Night's Work''**23 март
***''Продолжи без оглед''**24 март
***''Град без жал'' (САД/Западна Германија/Швајцарија)
***''Подземјето С.А.Д.''**26 март
***''Свештеникот Худлум''***''Конга''**27 март
***''Убиецот'' (Италија)
**29 март
***''Горго''***''Насилен живот'' (Италија)
**30 март
***''Еднооки дигалки''
1.2 Април–јуни
*Април 1961 година
**2 април
***''Гревовите на Рејчел Кејд''**4 април
***''Летото Грингеџ''***''Г. Топазе''***''Два живи, еден мртов'' (В.К../Шведска)
**13 април
***''Авенија Медисон''***''Назрана'' (Индија)
**17 април
***''Господар на светот''**18 април
***''Sanctuary''**19 април
***''Херкулес и освојувањето на Атлантида'' (Италија)
***''Ве молам, не сега!'' (Франција)
**24 април
***''Тајните начини''**25 април
***''Јоџимбо'' (Јапонија)
**27 април
***''Пиштолите на Навароне''* Мај 1961 година
**2 мај
***''Ѕверот од становите Јука''**3 мај
***''Атлантида, изгубениот континент''**4 мај
***''Периш''**5 мај
***''Враќање во Пејтон Место''***''Teen Kanya'' (Индија)
**12 мај
***''Mad Dog Coll''**14 мај
***''Angel Baby''***''Голиат против џиновите'' (Италија)
***''Виридијана'' (Мексико/Шпанија)
**17 мај
***''Долгото отсуство'' (Франција)
***''Професор Мамлок'' (Источна Германија)
***''Вистинскиот пристап''**21 мај
***''Украдена е бомба'' (Романија)
**24 мај
***''Младите дивјаци''**26 мај
***''Снежана и трите клада''**27 мај
***''Последен пат кога го видов Арчи''**29 мај
***''A Raisin in the Sun''*Јуни 1961 г
**1 јуни
***''Задоволството на неговата компанија''**2 јуни
***''Гиџет оди хавајски''**5 јуни
***''Вкус на страв''**6 јуни
***''Смртоносните придружници''**7 јуни
***''Проклетството на врколакот''***''Скарлет едра''**8 јуни
***''Последното зајдисонце''***''Романоф и Јулија''***''Диви во земјата''**11 јуни
***''Големата банка''**13 јуни
***''The Lovemakers'' (Франција)
**16 јуни
***''Колосус
1922 во архитектурата

Во 1922 година во архитектурата се случиле некои значајни настани.  
1 Настани
* Започнува изградбата на Централната библиотека на Лос Анџелес, во Лос Анџелес, Калифорнија, САД.
* Започнува изградбата на Ботхерштрасе во Бремен, Германија, во стилот на тулскиот експресионизам.
* Споменикот на третата интернационала (Татлинова кула), дизајниран од страна на Владимир Татлин, се откажува.
2 Градби
2.1 Отворени
* 21 март – Реновираната станицата Лондон-Ватерлоо е официјално отворена (инженери: Џ. В. Јакомб-Худ и А. В. Шлумпер; архитект: Џ. Р. Скот).
* 30 мај – Линколнски споменик во Вашингтон, САД е посветен од Вилијам Х. Тафт, во присуство на синот на Абрахам Линколн, 79-годишниот Роберт Тод Линколн.* 9 јуни – Воениот спомен во Спалдинг во Англија, дизајниран од страна на Сер Едвин Лутјенс.
* 14 октомври – Спомен-зрадата во Герардс Крос во Англија, дизајниран од страна на Сер Едвин Лутјенс.
* 26 ноември – Рочдејлски кенотаф во Англија, дизајниран од страна на Сер Едвин Лутјенс.
2.2 Завршени
* Зградата на естонското уставно собрание (Ријгикогу) во Тоомпејскиот замок, дизајнирана од страна на Еуген Хаберман и Херберт Џохансон.
* Старото казино на Понсе, Порторико, од Агустин Камило Гонсалес.* Фитсанулокски замок во Бангкок, дизајниран од страна на Марио Тамањо.
* Шаболовската кула во Москва, РСФСР, од Владимир Шуков.
* Изложбените салони на Волсли Моторс, 160 Пикадили, Лондон, од страна на В. Кертис Грин.
* Зградата Врингли во Чикаго, Илиноис, од страна на Греам, Андерсон, Пробст & Вајт.
3 Награди и признанија
* Златен медал од Американскиот институт за архитекти – Виктор Лало
* Кралски златен медал од Кралскиот институт на британски архитекти – Томас Хејстингс
* Римската награда за архитектура: Роберт Гиро.
4 Родени
* 13 април – Валв Пормајстер, естонски архитект (почина во 2002)
* 29 мај – Јанис Ксенакис, грчки композитор, музички теоретичар и архитект-инженер (почина во 2001)
* 14 јуни – Кевин Роуч, ирско-американски архитект и добитник на Прицкеровата награда
* Бил Ховел, британски архитект (почина во 1974)
5 Починати
* 18 април – Јалмар Велхавен, норвешки архитект, менаџер и спортист (роден во 1850)
* 21 јули – Јуџин Валин, француски архитект, дизајнер и производител на мебел (роден во 1856)
* 19 септември – Бенџамин Д. Прајс, американски архитект познат пред сè за неговите каталози со планови за цркви (роден во 1845)
* 4 декември – Херман Сторк, дански архитект и хералдичар (роден во 1839)
* 8 декември – Ернест Џорџ, англиски архитект и сликар (роден во 1839)
1919 во архитектурата

Во 1919 година во архитектурата се случиле некои значајни настани.
1 Настани
* 25 април – архитектонското и дизајнерското движење Баухаус е основано во Вајмар, Германија, од страна на Валтер Гропиус.
* Ноември – Почеток на Утописката преписка.* Џулија Морган е избрана како архитект на ''La Cuesta Encantada'' на Вилијам Рандолф Морган, подобро позната како Замокот Херст, во Сан Симеон, Калифорнија, САД.
2 Градби
2.1 Отворени
* 5 март – Хелсиншка централна железничка станица, дизајнирана од страна на Готлиб Елијел Саринен.* Април – Првата конгресионална црква на Олбани, Њујорк, САД, дизајнирана од страна на Алберт В. Фулер.
* 27 ноември – Храмот Лаје Хаваи, Оаху, Хаваи, САД.
* 29 ноември – Големиот Шаушпилхаус во Берлин, со внатрешниот ентериер ремоделиран во театар, дизајниран од Ханс Пјолциг.
* Црквата на Мадона дела Дифеса, Монтреал, Канада.* МакМахонска зграда, подобро позната како "Најмалиот облакодер во светот", дизајнирана од страна на Џ. Г. МакМахон, во центарот на градот Вичита Фолс, Тексас.* 11 ноември (Ден на сеќавањето) – Куќата Харт, Универзитетот на Торонто, Торонто, Онтарио, Канада
2.2 Завршени
* Хет Шип, Амстердам, Холандија, дизајниран од страна на Мишел де Клерк.
* Првиот Гјотеанум, Дорнах, Швајцарија, дизајниран од страна на Рудолф Штајнер.
3 Награди и признанија
* Кралски златен медал од Кралскиот институт на британски архитекти – Леонард Стоукс.
* Римската награда за архитектура – Жак Карлуи Жан-Жак Хафнер.
4 Родени
* 3 јануари – Робин Бојд, австралиски архитект (почина во 1971)
* 21 јуни – Паоло Солери, италијанско-американски архитект (почина во 2013)
* 23 јули – Џофри Бава, архитект од Шри Ланка (почина во 2003)
* 12 декември – Џанкарло Де Карло, италијански архитект (почина во 2005)
*''непознат датум ''– Муала Ејубоглу, турски архитект (почина во 2009)
5 Починати
* 26 февруари – Пол Дју, норвешки архитект на железнички станици (роден во 1835)
* 12 август – Ернест Гимсон, англиски архитект и дизајнер на мебел (роден во 1864)
* 15 октомври – Адолф В. Еделсверд, шведски архитект (роден во 1824)
* 6 ноември – Ханс Кристијан Амберг, дански архитект (роден во 1837)
Список на бугарски светци

Ова е список на светци за кои Бугарската православна црква тврди се бугарски и се застапени во православниот календар.
1 Светци
* Св. преподобномаченик Онуфриј Габровски (4 јануари)
* Св. Григориј, епископ Бугарски (8 јануари)
* Преподобен Прохор Пчински (15 јануари)
* Преподобен Гаврил Лесновски (15 јануари)
* Св. преподобен Ромил Видински (16 јануари)
* Св. свештеномаченик Дамаскин Габровски (16 јануари)
* Св. Јоаким, патријарх Трновски (18 јануари)
* Св. Евтимиј, патријарх Трновски (20 јануари)
* Св. свештеномаченик Петар Бугарски (22 јануари)
* Св. маченик Сиониј Бугарски (22 јануари)
* Св. благоверерни цар Петар Бугарски (30 јануари)
* Св. маченик Димитар Сливенски (30 јануари)
* Св. маченик Георги Софиски (11 февруари)
* Св. Кирил Рамноапостолни (14 февруари)
* Св. преподобен Роман Трновски (17 февруари)
* Св. маченик Јован Бугарин (5 март)
* Св. Софрониј (11 март)
* Св. преподобномаченик Лука Одрински (23 март)
* Св. маченик Георги Софиски Стари (26 март)
* Св. маченик Бојан Енравота, кнез Бугарски (28 март)
* Св. свештеномаченик Аврамиј Бугарски (1 април)
* Св. свештеномаченик Никита Серски (3 април)
* Св. Методиј Рамноапостолни (6 април)
* Св. маченик Лазар Бугарски (23 април)
* Св. Акакиј Серски (1 мај)
* Св. цар Борис Покрстител (2 мај)
* Св. равноапостоли Кирил и Методиј (11 мај)
* Св. Јован Бугарски (14 мај)
* Св. маченик Николај Софиски (17 мај)
* Св. маченик Константин Софиски (21 мај)
* Св. великомаченик кнез Јован-Владимир Бугарски, Чудотворец (22 мај)
* Св. маченик Георги Софиски Најнови (26 мај)
* Св. свештеномаченик Терапонт Сердикиски (Софиски) (27 мај)
* Св. преподобен Софрониј Бугарски (Софиски) (28 мај)
* Св. преподобен Паисиј Хилендарски (19 јуни)
* Св. преподобномаченик Прокопиј Варненски (25 јуни)
* Св. преподобен Теофил Мироточиви, Македонски (8 јули)
* Св. преподобномаченик Никодим Албански (11 јули)
* Св. маченик Јоан Трновски (16 јули)
* Св. маченик Трендафил Загорски (8 август)
* Св. преподобен Јоаким Осоговски (16 август)
* Св. преподобен Теофан Македонски, Нови чудотворец (19 август)
* Св. 37 маченици Пловдивски (20 август)
* Св. свештеномаченик Симеон Самоковски (21 август)
* Св. маченик Анастасиј Струмишки (29 август)
* Св. преподобен Козма Зографски (22 септември)
* Св. преподобен Јован Кукузел (1 октомври)
* Св. преподобномаченик Игнатиј Старозагорски (8 октомври)
* Св. 26 преподобномаченици Зографски (10 октомври)
* Св. преподобна Параскева-Петка Трновска (14 октомври)
* Св. великомаченица Злата М'гленска (18 октомври)
* Св. преподобен Јован Рилски чудотворец (19 октомври)
* Св. Иларион, епископ М'гленски (21 октомври)
* Св. преподобен Димитриј Басарбовски (27 октомври)
* Св. преподобномаченик Јаков Костурски (1 ноември)
* Св. преподобен Пимен Зографски (3 ноември)
* Св. Михаил воин, Бугарин (22 ноември)
* Св. Климент Охридски (25 ноември)
* Св. преподобен Теодосиј Трновски (27 ноември)
* Св. маченик Христо (28 ноември)
* Св. преподобен Нектариј Битолски (5 декември)
* Св. преподобна Филотеја Трновска (7 декември)
* Св. маченик Марин (16 декември)
* Св. преподобен Наум Охридски (23 декември)
* Св. свештеномаченик Евтимиј, епископ Сардијски (26 декември)
1900 во архитектурата

1900 година во архитектурата содржи некои значајни настани.
1 Згради и градби
1.1 Згради
* 30 мај - Даниел Бурнам Спомен библиотека Гилберт М. Симонс и споменикот на војниците и морнарите се посветени заедно во Кеноша, Висконсин<ref></ref ref>
* 19 јули - Париското метро се отвора, со влезови дизајнирани од Хектор Гимард во 1899 година.
* 11 ноември - Осветена е црквата Сент Анселмо Ал-Валентино во Рим, дизајнирана од игуменот Hildebrand de Hemptinne.
* Антони Гауди започнува со работа на Парк Гуел, на кој работи во следните четиринаесет години.
*''Станица во Орсеј'', современиот Музеј во Орсеј, е изграден во Париз од Виктор Лалу.
* Спомен часовникот на Џозеф Чембрлен на Универзитетот во Бирмингем, Англија е завршена.
* Административна зграда на Југозападен универзитет, Џорџтаун, Тексас, дизајнирана од физичарот и претседател на Универзитетот Роберт Стјуарт Хаер е завршена.
* Кулата OXO во Лондон, Англија, е завршена.
* Магацинот на Co-Operative Wholesale Society, современиот хотел Малмесон, на Кејсајд, Њукасл на Тајн, Англија, дизајниран од Т. Г. Герит за Луис Густав Мушел на принципите на Франсоа Хенебик со Ф. Е. Л. Харис како архитект на CWS, е завршен.*''Ројерско печатење'' (печатница Роје) во Нанси, Франција, дизајниран од Лисјен Вајсенбургер, е завршен.
* Катедралата Александар Невски, Талин, дизајниран од Михаил Преображенски, е завршена.
* Доходно Ждание, Рус, Бугарија.
* Вила Шуценбергер во Стразбур, Франција, е завршена.
* Замокот Кинлох на островот Рум, Шкотска, дизајниран од Лиминг и Лиминг, е завршен.
* Мавзолејот Булоу на островот Рум, Шкотска, изграден (приближен датум).
* Театар Викторија, Салфорд, се отвора Англија.
* Овоштарник, Чорливуд, Англија, куќа дизајнирана од C.F.A. Војси за себе, е завршен.